**Rámcová dohoda**

o poskytovaní verejných elektronických komunikačných služieb prostredníctvom verejnej mobilnej siete (ďalej len ako „**rámcová dohoda**“) uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

**Zmluvné strany:**

**Objednávateľ:**

Názov: **Banskobystrický samosprávny kraj**

Sídlo: Námestie SNP 23, 974 01 Banská Bystrica

Štatutárny orgán: Mgr. Ondrej Lunter, predseda

Kontaktná osoba: Branislav Diško, odborný referent – informatik, oddelenie informačných technológií

Adresa elektronickej pošty: branislav.disko@bbsk.sk

IČO: 37 828 100

DIČ: 2021627333

Bankové spojenie: Štátna pokladnica

Radlinského 32

810 05 Bratislava 15

IBAN: SK92 8180 0000 0070 0038 9679 (ďalej len „objednávateľ“)

(ďalej len ako „**BBSK**“)

a

**Poskytovateľ:**

Obchodné meno:

Sídlo:

Štatutárny orgán:

Kontaktná osoba:

Adresa elektronickej pošty:

IČO:

DIČ:

IČ DPH:

Bankové spojenie:

IBAN:

Zapísaný:

(ďalej len ako „**poskytovateľ**“)

(objednávateľ a poskytovateľ ďalej spolu tiež ako „**zmluvné strany**“)

**Preambula**

1. Táto rámcová dohoda sa uzatvára ako výsledok centrálneho verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len ako „**ZVO**“) na predmet zákazky „Mobilné dátové a telefónne služby“.

2. Práva a povinnosti zmluvných strán neupravené v tejto rámcovej dohode sa riadia všeobecne záväznými právnymi predpismi Slovenskej republiky (ďalej len ako „**SR**“), najmä, avšak nie výlučne, zákonom č. 513/1991 Zb. Obchodný zákonník v znení neskorších predpisov (ďalej len ako „**OBZ**“) a zákonom č. 452/2021 Z. z. o elektronických komunikáciách v znení neskorších predpisov (ďalej len ako „**ZEK**“).

3. Za účelom dosiahnutia hospodárnosti a efektívneho nakladania s verejnými financiami objednávateľ centrálnym verejným obstarávaním obstaral centrálnym verejným obstarávaním podľa bodu 1 vyššie predmet zákazky pre seba, ako aj pre právnické osoby v zriaďovateľskej pôsobnosti objednávateľa a ďalších verejných obstarávateľov (ďalej len ako „**organizácie**“). Zoznam organizácií tvorí prílohu č. 3 tejto rámcovej dohody.

4. Objednávateľ touto rámcovou dohodou poveruje organizácie, aby uzatvorili čiastkové zmluvy podľa prílohy č. 5 tejto rámcovej dohody s poskytovateľom.

**Článok I**

**Predmet rámcovej dohody**

* 1. Predmetom tejto rámcovej dohody je záväzok poskytovateľa poskytovať prostredníctvom čiastkových zmlúv a podľa potrieb objednávateľa a organizácií nasledovné služby:

1. Služba „Volania a dáta“ – predpokladaný počet 2000 SIM kariet
2. Služba „Telemetria“ – predpokladaný počet 220 SIM kariet
3. Služba „Mobilný internet“ – predpokladaný počet 500 SIM kariet
4. Služba „Technologické SMS“ – predpokladaný počet 30 SIM kariet

Služby sú bližšie špecifikované v prílohe č. 1 tejto rámcovej dohody.

* 1. Rámcová dohoda sa bude plniť priebežným poskytovaním služieb počas doby platnosti tejto rámcovej dohody prostredníctvom čiastkových zmlúv, a to formou písomných objednávok objednávateľa a organizácií na dodanie služby (požiadaviek), ktoré nesmú byť uplatnené v rozpore s touto rámcovou dohodou, čiastkovými zmluvami, ZVO, ani ZEK.
  2. Predmetom tejto rámcovej dohody je súčasne záväzok poskytovateľa na žiadosť objednávateľa a organizácií uzavrieť čiastkové zmluvy podľa článku III a prílohy č. 5 tejto rámcovej dohody.

**Článok II**

**Práva a povinnosti zmluvných strán**

2.1 Poskytovateľ sa zaväzuje poskytovať služby objednávateľovi a organizáciám za podmienok definovaných v tejto rámcovej dohode, v čiastkových zmluvách, na základe požiadaviek a doručených písomných objednávok objednávateľa a organizácií.

2.2 Poskytovateľ je povinný poskytovať služby objednávateľovi a organizáciám vo vlastnom mene, na vlastnú zodpovednosť, riadne a včas, na profesionálnej úrovni a s odbornou starostlivosťou.

2.3 Poskytovateľ je povinný pre prenos SIM kariet objednávateľa a organizácií do siete poskytovateľa využiť prenositeľnosť telefónnych čísel na SIM kartách objednávateľa a organizácií.

2.4 Objednávateľ a organizácie majú právo počas platnosti tejto rámcovej dohody a čiastkových zmlúv podľa potreby meniť počet telefónnych čísel na SIM kartách objednávateľa a organizácií.

2.5 Objednávateľ a organizácie sú povinné poskytovať poskytovateľovi potrebnú súčinnosť pri poskytovaní služieb, predovšetkým v poskytovaní požadovaných informácií podľa pokynov poskytovateľa (napr. riadne a včas vyplnené a zaslané formuláre). V prípade, že objednávateľ alebo organizácie budú v omeškaní s poskytnutím potrebnej súčinnosti, poskytovateľ nie je v omeškaní s poskytnutím služby a začiatok poskytovania služieb sa predlžuje o dobu, počas ktorej je objednávateľ alebo organizácie v omeškaní s poskytnutím potrebnej súčinnosti bez toho, aby sa to považovalo za porušenie povinnosti poskytovateľa podľa tejto rámcovej dohody.

2.6 Zmluvné strany sa zároveň dohodli, že vplyvom technického pokroku je poskytovateľ povinný služby uvedené v prílohe č. 1 tejto rámcovej dohody doplniť, resp. nahradiť o nové technicky vyspelejšie služby, a to za rovnakú alebo nižšiu cenu, ako je cena za službu, ktorá je novou službou doplnená, resp. nahradená podľa prílohy č. 2 tejto rámcovej dohody. Zmena príloh č. 1 a č. 2 bude predmetom písomného dodatku uzatvoreného k tejto rámcovej dohode v súlade so ZVO.

2.7 Zmluvné strany určili v záhlaví tejto rámcovej dohody zamestnancov, ktorí budú vykonávať realizačné úkony predpokladané touto rámcovou dohodou (ďalej len ako „kontaktné osoby“). Zmenu kontaktných osôb si zmluvné strany budú oznamovať písomne bezodkladne po jej uskutočnení, bez potreby uzavretia dodatku k tejto rámcovej dohode. Pre vylúčenie akýchkoľvek pochybností zmluvné strany vyhlasujú, že kontaktné osoby nie sú oprávnené konať v mene a na účet zmluvných strán vo veci zmien tejto rámcovej dohody, ukončenia tejto rámcovej dohody, a ani uzatvárať dodatky k tejto rámcovej dohode, ak neboli na predmetný úkon osobitne písomne poverené.

2.8 Poskytovateľ je povinný bez zbytočného odkladu oznámiť objednávateľovi všetky okolnosti, ktoré zistil pri poskytovaní služieb podľa tejto rámcovej dohody a čiastkových zmlúv, ktoré môžu mať vplyv na zmenu pokynov objednávateľa.

2.9 Každá zmluvná strana je povinná oznámiť druhej zmluvnej strane zmenu adresy sídla, korešpondenčnej adresy na doručovanie, zmenu kontaktných osôb a iných skutočností majúcich vplyv na predmet plnenia rámcovej dohody a čiastkových zmlúv, a to do 3 dní od takejto zmeny. Zmluvné strany sa výslovne dohodli, že zmena identifikačných údajov zmluvnej strany uvedená v záhlaví tejto rámcovej dohody, ak v jej dôsledku nedôjde k zmene v osobe zmluvnej strany, nepodlieha povinnosti uzatvoriť k tejto rámcovej dohode dodatok.

2.10 V prípade, ak niektorá z cien uvedená v prílohe č. 2 tejto rámcovej dohody bude určená alebo regulovaná na to určeným príslušným orgánom Slovenskej republiky/Európskej únie a bude nižšia ako cena uvedená v prílohe č. 2 tejto rámcovej dohody, poskytovateľ sa zaväzuje poskytovať predmetné plnenie za cenu určenú príslušným orgánom Slovenskej republiky/Európskej únie.

2.11 Poskytovateľ je povinný bezplatne vykonať, na žiadosť objednávateľa a organizácií, merania úrovne pokrytia signálu z dôvodu nedostatočnej úrovne pokrytia signálu službami podľa prílohy č. 1 tejto rámcovej dohody (napr. zatienenie spôsobené konštrukciou budovy ako železobetónové stavby, masívne múry, oplechovanie budov, suterény, tunely, terénne prekážky a pod.) a poskytnúť objednávateľovi a organizáciám technický návrh riešenia pre zvýšenie kvality úrovne signálu.

2.12 Poskytovateľ zároveň kontaktným osobám objednávateľa podľa čl. II. bod 2.2 každej uzatvorenej čiastkovej zmluvy umožní zabezpečený prístup do jeho informačného systému za účelom získania rozpisu položiek za príslušné telefónne čísla na SIM kartách objednávateľa a organizácii.

**Článok III**

**Termíny a spôsob plnenia rámcovej dohody**

3.1 Objednávateľ a organizácie v prípade záujmu o dodanie služieb podľa tejto rámcovej dohody požiadajú poskytovateľa podľa článku I bod 1.3 tejto rámcovej dohody o zabezpečenie pristúpenia k tejto rámcovej dohode prostredníctvom uzatvorenia čiastkovej zmluvy podľa prílohy č. 5 tejto dohody. Poskytovateľ je povinný oznámiť objednávateľovi podľa tejto rámcovej dohody číslo každej uzatvorenej čiastkovej zmluvy/dodatku k zmluve, dátum uzatvorenia a zverejnenia zmluvy/dodatku k zmluve, ktorú poskytovateľ uzatvorí v zmysle tejto zmluvy s organizáciou a zaslať jeden podpísaný rovnopis takejto listiny kontaktnej osobe objednávateľa bezodkladne po jej vyhotovení; táto povinnosť sa považuje za splnenú, aj keď bude elektronická rozmnoženina rovnopisu zaslaná na adresu elektronickej pošty kontaktnej osobe objednávateľa podľa záhlavia tejto rámcovej dohody.

3.2 Poskytovateľ sa zaväzuje začať poskytovať služby objednávateľovi a organizáciám po nadobudnutí účinnosti čiastkových zmlúv, za podmienok definovaných v tejto rámcovej dohode a v čiastkových zmluvách.

3.3 Poskytovateľ začne poskytovať služby bez zbytočného odkladu po oznámení požiadaviek podľa bodu 3.4 tohto článku, najneskôr však do 30 kalendárnych dní po nadobudnutí účinnosti čiastkovej zmluvy, a to bez prerušenia funkčnosti existujúcich poskytovaných služieb pre jednotlivé telefónne čísla na SIM kartách objednávateľa a organizácií.

3.4 Poskytovanie služieb podľa prílohy č. 1 rámcovej dohody, bude realizované prostredníctvom uzatvorených čiastkových zmlúv a na základe požiadaviek príslušného objednávateľa z konkrétnej čiastkovej zmluvy, oznámených elektronicky na adresu elektronickej pošty kontaktnej osoby poskytovateľa, podľa článku II bod 2.2 čiastkovej zmluvy, príslušným textom do emailovej správy alebo formou formulára poskytovateľa vyplneného objednávateľom podľa inštrukcií poskytovateľa, príp. iným jednoznačne preukázateľným spôsobom, na ktorom sa zmluvné strany dohodnú.

3.5 Požiadavky na zmenu počtu SIM kariet objednávateľa a organizácií budú zasielané písomne elektronicky na adresu elektronickej pošty kontaktnej osoby poskytovateľa podľa článku II bod 2.2 čiastkovej zmluvy. Nové SIM karty pre tento účel sú poskytované bez pridelenia telefónneho čísla a možnosti využívania hlasových, dátových a doplnkových služieb poskytovateľa. Požadované služby na SIM kartách si objednávateľ a organizácie aktivujú súčasne s požiadavkou o novú SIM kartu alebo dodatočne podľa bodu 3.3 tohto článku.

3.6 Miestom plnenia predmetu tejto rámcovej dohody a čiastkových zmlúv/dodania služieb podľa tejto rámcovej dohody bude sídlo príslušného objednávateľa uvedené na konkrétnej čiastkovej zmluve.

**Článok IV**

**Cena a platobné podmienky**

4.1 Cena za služby poskytnuté na základe tejto rámcovej dohody a na základe čiastkových zmlúv uzatvorených podľa tejto rámcovej dohody (ďalej len ako „cena za služby“) bola stanovená ako výsledok centrálneho verejného obstarávania v zmysle ZVO. Podrobná špecifikácia cien jednotlivých služieb poskytovaných na základe tejto rámcovej dohody a čiastkových zmlúv je uvedená v prílohe č. 2, ktorá tvorí neoddeliteľnú súčasť tejto rámcovej dohody.

4.2 Maximálna cena za služby nesmie presiahnuť finančný limit plnenia, ktorý bol určený vo výške:

(slovom: eur s DPH).

Objednávateľ ani organizácie spoločne ani jednotlivo nie sú povinní počas platnosti a účinnosti tejto rámcovej dohody a čiastkových zmlúv vyčerpať maximálnu cenu za služby uvedenú v tomto bode. Maximálna cena za služby je konečná a v cene sú zahrnuté všetky náklady poskytovateľa súvisiace a vynaložené s poskytnutím/poskytovaním služieb podľa tejto rámcovej dohody a podľa čiastkových zmlúv uzatvorených na základe tejto rámcovej dohody (napr. clá, správne poplatky, poštovné náklady, DPH, dopravné náklady, a iné) .

4.3 Jednotkové ceny za služby sú uvedené v prílohe č. 2 tejto rámcovej dohody. Jednotkové ceny za služby uvedené v prílohe č. 2 tejto rámcovej dohody sú konečné a maximálne; k úprave jednotkových cien za služby môže dôjsť iba spôsobom a v rozsahu dohodnutom v tejto rámcovej dohode.

4.4 Objednávateľ a organizácie uhradia ceny za poskytnuté služby na základe faktúr vystavených poskytovateľom po skutočnom dodaní služieb, a to v lehote splatnosti faktúr 30 kalendárnych dní odo dňa doručenia jednotlivých faktúr objednávateľovi resp. organizáciám.

4.5 Faktúra musí obsahovať náležitosti predpísané v zmysle zákona č. 222/2004 Z. z. o dani z pridanej hodnoty (DPH) v znení neskorších predpisov ako aj čiastku DPH. Okrem toho musí faktúra obsahovať:

1. názov zákazky,
2. predmet úhrady,
3. IČO, DIČ objednávateľa, názov/obchodné meno objednávateľa,
4. číslo tejto rámcovej dohody objednávateľa, číslo dodatku k tejto rámcovej dohode objednávateľa, číslo čiastkovej zmluvy objednávateľa, číslo dodatku k čiastkovej zmluve objednávateľa,
5. cenu k úhrade spolu,
6. číslo účtu poskytovateľa vo formáte IBAN,
7. splatnosť faktúry (30 dní),

4.6 Faktúry je poskytovateľ povinný doručovať objednávateľovi a organizáciám listovou zásielkou alebo iným preukázateľným spôsobom na adresu sídla objednávateľa a organizácií. Faktúry za služby podľa článku I, bod 1.1 tejto rámcovej dohody budú vystavované objednávateľovi resp. organizáciám mesačne po skutočnom poskytnutí služieb. Poskytovateľ vystaví príslušnú faktúru za poskytnuté služby najneskôr do 10 dní odo dňa ukončenia poskytovania služieb za príslušný mesiac, ktorý sa počíta od 1. dňa do posedného dňa daného mesiaca.

4.7 Faktúry musia obsahovať rozpis poskytnutých služieb a všetky náležitosti účtovného dokladu podľa ustanovenia § 10 zákona č. 431/2002 Z. z. o účtovníctve v znení neskorších predpisov a náležitosti daňového dokladu v zmysle § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Za správne vyhotovenie faktúry zodpovedá v plnom rozsahu poskytovateľ. Prílohami každej faktúry sú výpisy hovorov.

4.8 V prípade, ak faktúra nebude obsahovať náležitosti podľa bodu 4.5, 4.6 a 4.7 tohto článku alebo objednávateľ alebo organizácia zistí iné chyby, objednávateľ alebo organizácia má právo vrátiť faktúru poskytovateľovi na doplnenie alebo prepracovanie, s uvedením konkrétnych dôvodov pre jej doručenie späť bez zaplatenia, pričom počas tejto doby lehota splatnosti neplynie a nová lehota splatnosti v dĺžke 30 dní začne plynúť dňom doručenia opravenej faktúry.

4.9 Úhrada ceny za služby bude realizovaná objednávateľom resp. organizáciami výhradne prevodným príkazom na základe doručených faktúr.

4.10 Poskytovateľ sa zaväzuje umožniť a poskytnúť potrebnú súčinnosť objednávateľovi a oprávneným kontrolným zamestnancom vykonávať u seba kontrolu obchodných dokumentov a vecnú a finančnú kontrolu v súvislosti s realizáciou predmetu tejto rámcovej dohody podľa článku I. tejto rámcovej dohody a čiastkových zmlúv.

**Článok V**

**Doba platnosti a ukončenie rámcovej dohody**

5.1 Táto rámcová dohoda sa uzatvára na dobu určitú na 4 roky odo dňa nadobudnutia jej účinnosti alebo do dňa dosiahnutia maximálnej ceny za služby podľa čl. IV bod 4.2 tejto rámcovej dohody, pričom rozhodujúca bude tá skutočnosť, ktorá nastane skôr.

5.2. Pred uplynutím doby platnosti rámcovej dohody možno túto rámcovú dohodu ukončiť:

1. písomnou dohodou zmluvných strán o skončení tejto rámcovej dohody. V prípade zániku tejto rámcovej dohody písomnou dohodou zmluvných strán o jej skončení, zaniká táto rámcová dohoda dňom uvedeným v dohode o jej skončení. V dohode o skončení tejto rámcovej dohody zmluvné strany upravia aj ich vzájomné nároky vzniknuté z plnenia povinností alebo z ich porušenia druhou zmluvnou stranou, ktoré existujú ku dňu zániku tejto rámcovej dohody,
2. odstúpením objednávateľa od rámcovej dohody v prípade porušení zmluvných povinností poskytovateľa uvedených najmä v prílohe č. 1; v článku II s výnimkou bodov 2.4, 2.5; v článku III bod 3.1 až 3.3; v článku VI bod 6.3; akejkoľvek povinnosti v článku VII; v článku VIII bod 8.1; v článku IX tejto rámcovej dohody. Zmluvné strany sa dohodli, že po zistení porušenia povinností poskytovateľa objednávateľ písomne upozorní poskytovateľa na porušenie jeho povinností voči objednávateľovi a poskytne primeranú lehotu na vykonanie nápravy, ktorá nebude dlhšia ako 30 dní. V prípade, ak poskytovateľ neodstráni porušenie povinností v tejto lehote, je objednávateľ oprávnený odstúpiť od tejto rámcovej dohody,
3. odstúpením objednávateľa od tejto rámcovej dohody podľa § 19 ods. 3 ZVO, ak bol poskytovateľ vymazaný z registra partnerov verejného sektora,
4. odstúpením objednávateľa od tejto rámcovej dohody, ak nastanú okolnosti v zmysle § 15 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len ako „ZRPVS“).

5.3. Objednávateľ je tiež oprávnený okamžite odstúpiť od tejto rámcovej dohody v prípade podstatného porušenia zmluvy poskytovateľom. Na účely tejto zmluvy sa za podstatné porušenie zmluvy poskytovateľom považuje najmä:

1. poskytovateľ uviedol počas centrálneho verejného obstarávania vo svojej ponuke nepravdivé alebo zavádzajúce informácie, ktoré ovplyvnili výsledok vyhodnotenia ponúk,
2. v prípade porušenia zákazu postúpiť alebo previesť práva a povinnosti poskytovateľa na tretiu osobu bez predchádzajúceho písomného súhlasu objednávateľa v zmysle ustanovenia článku XI bod 11.7 tejto rámcovej dohody,
3. ak poskytovateľ úmyselne porušil alebo porušuje zmluvný záväzok,
4. ak nastanú právne skutočnosti majúce za následok možnú zmenu v právnom postavení poskytovateľa (napr. vyhlásenie konkurzu, vstup do likvidácie),
5. ak na miesto poskytovateľa vstúpi iná osoba následkom právneho nástupníctva,
6. ak poskytovateľ stratí právne predpoklady na riadne plnenie v zmysle tejto zmluvy,
7. ak poskytovateľ vykoná úkon, ktorý by mohol spôsobiť objednávateľovi zhoršenie vymožiteľnosti aj nesplatných pohľadávok vykonávateľa alebo by ohrozil vykonanie kontrolnej činnosti,
8. v ďalších prípadoch ustanovených aplikovateľnými všeobecne záväznými právnymi predpismi SR.

5.4 Odstúpenie od rámcovej dohody musí byť urobené v písomnej forme a bude účinné dňom doručenia oznámenia o odstúpení druhej zmluvnej strane alebo odmietnutím prevzatia oznámenia o odstúpení druhou zmluvnou stranou. Odstúpením od tejto rámcovej dohody nevzniká zmluvným stranám povinnosť vrátiť si plnenia vzájomne poskytnuté pred odstúpením od tejto rámcovej dohody.

5.6 V prípade ukončenia tejto rámcovej dohody sa ukončí platnosť a účinnosť všetkých čiastkových zmlúv uzatvorených s poskytovateľom.

**Článok VI**

**Záručná doba a reklamácia**

6.1 Zmluvné strany sa dohodli, že poskytovateľ poskytuje záruku na kvalitu poskytovaných služieb pre objednávateľa a organizácie počas celej doby platnosti tejto rámcovej dohody a uzatvorených čiastkových zmlúv.

6.2 Reklamácia poskytovaných služieb musí obsahovať:

1. číslo a dátum uzavretia rámcovej dohody/čiastkovej zmluvy a číslo faktúry, na základe ktorej boli reklamované služby poskytnuté,
2. špecifikácia reklamovaných služieb,
3. kontaktné údaje kontaktnej osoby objednávateľa podľa článku II bod 2.2 čiastkovej zmluvy, jeho telefonický a e-mailový kontakt.

6.3 Poskytovateľ sa zaväzuje po uplatnení reklamácie poskytovaných služieb objednávateľom alebo organizáciou vykonať nápravu na vlastné náklady bez zbytočného odkladu, najneskôr však do 5 pracovných dní od jej uplatnenia, ak sa zmluvné strany v jednotlivom prípade nedohodnú inak.

**Článok VII**

**Ochrana dôverných informácií**

7.1 Zmluvné strany sa dohodli, že budú zachovávať mlčanlivosť o dôverných informáciách, s ktorými sa oboznámia pri plnení tejto rámcovej dohody a čiastkových zmlúv.

7.2 Dôvernými informáciami sa pre účely tejto rámcovej dohody rozumejú informácie, ktorých poskytnutie tretej osobe jednou zo zmluvných strán by mohlo byť v rozpore s oprávnenými záujmami druhej zmluvnej strany.

7.3 Za dôverné informácie sa pre účely tejto rámcovej dohody nepovažujú informácie, ktoré sa bez porušenia tejto rámcovej dohody stali verejne známymi, informácie oprávnene získané inak ako od druhej zmluvnej strany a informácie, ktoré je objednávateľ povinný sprístupniť alebo zverejniť podľa ZVO a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len ako „ZOSPI“).

7.4 Zmluvné strany sa zaväzujú, že budú chrániť pred tretími osobami všetky informácie týkajúce sa tejto rámcovej dohody a čiastkových zmlúv alebo získané na ich základe. Žiadna zo zmluvných strán neposkytne akékoľvek informácie týkajúce sa tejto rámcovej dohody tretím stranám bez predchádzajúceho písomného súhlasu druhej zmluvnej strany, okrem informácií verejne publikovaných, alebo sprístupnených podľa ZOSPI, v opačnom prípade zodpovedá za škodu tým spôsobenú.

7.5 Poskytovateľ sa zaväzuje nezverejňovať informácie o zamestnancoch objednávateľa a organizácií a o telefónnych číslach objednávateľa a organizácií v telefónnom zozname poskytovateľa alebo pre iné databázy tretích osôb v súvislosti s poskytovaním informačných služieb o účastníckych telefónnych číslach poskytovateľa pridelených objednávateľovi a organizáciám na základe tejto rámcovej dohody a čiastkových zmlúv.

7.6 Poskytovateľ zabezpečí ochranu súkromia a ochranu osobných údajov zamestnancov alebo iných osôb, ktoré budú v rámci objednávateľa resp. organizácií služby v súlade s podmienkami tejto zmluvy užívať, v rozsahu a za podmienok ustanovených ZEK, zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

**Článok VIII**

**Osobitné ustanovenia**

8.1 Poskytovateľ vyhlasuje a zodpovedá za to, že je subjektom oprávneným v zmysle príslušných všeobecne záväzných právnych predpisov SR na poskytovanie služieb v zmysle tejto rámcovej dohody a čiastkových zmlúv a bude ním počas celej doby platnosti rámcovej dohody a čiastkových zmlúv. Poskytovateľ sa zaväzuje, že zabezpečí trvalé odborné organizovanie, riadenie a koordinovanie všetkých potrebných činností pri poskytovaní služieb, že bude postupovať v súlade s pokynmi objednávateľa resp. organizácií týkajúcimi sa poskytovania služieb a pri poskytovaní služieb, ak je to aplikovateľné, bude dbať a brať osobitný ohľad na poskytnuté interné predpisy objednávateľa resp. organizácii, najmä regulujúce oblasť kybernetickej bezpečnosti a ochrany osobných údajov.

8.2 Poskytovateľ zodpovedá za všetku škodu, ktorá vznikla objednávateľovi a organizáciám porušením ustanovení tejto rámcovej dohody, čiastkových zmlúv, alebo porušením povinností ustanovených vo všeobecne záväzných právnych predpisov SR. Objednávateľ alebo organizácia je v takom prípade oprávnená požadovať od poskytovateľa náhradu škody podľa OBZ.

8.3 Zmluvné strany sa dohodli, že využívanie služieb sa bude vo svojej celosti riadiť zásadami správneho využívania služieb:

1. objednávateľ sa zaväzuje, že nebude využívať služby v rozpore s dobrými mravmi, protizákonným spôsobom, v rozpore s rámcovou dohodou a čiastkovými zmluvami a objednávkami vytvorenými na jej základe,
2. objednávateľ sa zaväzuje využívať služby výhradne pre svoju potrebu a spôsobom stanoveným v tejto rámcovej dohode,
3. objednávateľ sa zaväzuje neposkytovať služby iným osobám a nesprostredkovať poskytovanie služieb tretím osobám bez predchádzajúceho písomného súhlasu poskytovateľa.

8.4 Poskytovanie služieb môže začať až po nadobudnutí účinnosti tejto rámcovej dohody a iba na základe následne uzatvorených čiastkových zmlúv. Poskytovateľ berie na vedomie, že táto čiastková dohoda nezaväzuje žiadnu z organizácií na uzatvorenie čiastkovej zmluvy a v prípade, ak žiadna z organizácií alebo niektoré z organizácií čiastkovú zmluvu neuzatvoria, nemôže sa poskytovateľ domáhať náhrady škody (ani ušlého zisku) od objednávateľa ani žiadnej takej organizácie.

**Článok IX**

**Partner verejného sektora a subdodávatelia**

9.1 Na poskytovateľa sa vzťahuje povinnosť byť riadne zapísaný v registri partnerov verejného sektora podľa ZRPVS a je povinný uvedenú povinnosť dodržať po celú dobu platnosti tejto rámcovej dohody.

9.2 Poskytovateľ je povinný byť ku dňu podpísania tejto rámcovej dohody zapísaný v registri partnerov verejného sektora v zmysle ZRPVS a je povinný objednávateľovi písomne oznamovať každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu.

9.3 V prípade, že subdodávateľ poskytovateľa má povinnosť byť zapísaný v registri partnerov verejného sektora podľa ZRPVS, tak poskytovateľ je povinný zabezpečiť riadne plnenie tejto povinnosti zo strany subdodávateľa po celú dobu platnosti tejto rámcovej dohody.

9.4 Poskytovateľ je povinný objednávateľovi oznamovať každú zmenu týkajúcu sa zápisu subdodávateľa zapísaného v registri partnerov verejného sektora najneskôr do 5 dní odo dňa vykonania zmeny zapísaných údajov.

9.5 Poskytovateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného poskytovateľa.

9.6 Poskytovateľ nesmie predmet tejto rámcovej dohody a predmet čiastkových zmlúv ako celok odovzdať na plnenie inému subjektu. Poskytovateľ je oprávnený zveriť vykonanie časti predmetu tejto rámcovej dohody alebo predmetu čiastkových zmlúv tretej osobe (subdodávateľovi) uvedenej v zozname subdodávateľov.

9.7 Zoznam subdodávateľov, ktorí sa budú podieľať na realizácií časti predmetu tejto rámcovej dohody alebo časti predmetu čiastkových zmlúv a tiež údaje o osobe oprávnenej konať za subdodávateľa, tvorí prílohu č. 4 tejto rámcovej dohody. Zoznam subdodávateľov uvádza identifikačné údaje subdodávateľov, predmet subdodávky a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje.

9.8 Počas trvania tejto rámcovej dohody je poskytovateľ oprávnený zmeniť subdodávateľa výlučne na základe písomného dodatku k tejto rámcovej dohode, pričom je povinný rešpektovať nasledovné pravidlá:

1. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa ZPVS, ak to uvedený právny predpis predpokladá,
2. subdodávateľ, ktorého sa týka návrh na zmenu, musí byť schopný realizovať príslušnú časť predmetu rámcovej dohody a čiastkovej zmluvy v rovnakej kvalite, ako pôvodný subdodávateľ.

9.9 V písomnej žiadosti dodávateľa na zmenu subdodávateľa je dodávateľ povinný uviesť o subdodávateľovi všetky údaje o subdodávateľovi, ktoré v zmysle tejto rámcovej dohody majú byť uvedené v zozname subdodávateľov.

9.10 So žiadosťou o zmenu subdodávateľa poskytovateľ predloží objednávateľovi návrh dodatku k tejto rámcovej dohode s aktualizovaným znením zoznamu subdodávateľov najneskôr 30 dní pred začatím plánovanej novej subdodávky. Objednávateľ má právo odmietnuť podpísať dodatok a požiadať poskytovateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované služby konkrétnym subdodávateľom, nesplnenie podmienok pre výmenu subdodávateľa, atď.). Poskytovateľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa.

9.11 Zmenu údajov akéhokoľvek aktuálneho subdodávateľa podľa prílohy č. 4 tejto rámcovej dohody je poskytovateľ povinný bezodkladne písomne oznámiť objednávateľovi najneskôr do piatich (5) dní, pričom zmluvné strany sa výslovne dohodli, že na zmenu takýchto údajov nie je potrebné uzatvoriť dodatok k tejto rámcovej dohode.

9.12 Ak objednávateľ zistí, že subdodávateľ nie je schopný plniť si svoje záväzky alebo nevykonáva príslušnú časť predmetu rámcovej dohody alebo čiastkovej zmluvy riadne, môže od poskytovateľa okamžite požadovať náhradu za subdodávateľa. Poskytovateľ je povinný vyhovieť najneskôr do desiatich (10) dní odo dňa doručenia žiadosti objednávateľa alebo v tejto lehote objednávateľovi oznámiť, že príslušný predmet plnenia tejto rámcovej dohody alebo čiastkovej zmluvy bude plniť sám. Požiadavka objednávateľa na zmenu subdodávateľa podľa tohto bodu, nemá vplyv na povinnosť poskytovateľa plniť predmet tejto rámcovej dohody a čiastkových zmlúv riadne a včas.

9.13 Povinnosti uvedené v bodoch 9.8 až 9.10 tohto článku Zmluvy nie je poskytovateľ povinný plniť v prípade subdodávateľov, ktorí mu dodávajú tovary.

9.14 Pokiaľ poskytovateľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „Expert“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania takýchto činností Expertom, je poskytovateľ povinný zabezpečiť nahradenie Experta inou osobou spĺňajúcou podmienku účasti podľa § 34 ods. 1 písm. g) ZVO pre daného Experta tak, ako bola stanovená vo verejnom obstarávaní, o čom bezodkladne písomne upovedomí objednávateľa aj s preukázaním splnenia predmetnej podmienky účasti (kvalifikácie). Takúto náhradnú osobu je objednávateľ z dôvodov nedostatočnej kvalifikácie oprávnený do 10 dní od oznámenia odmietnuť, čo poskytovateľa nezbavuje povinnosti za rovnakých podmienok nahradiť osobu Experta.

9.15 V súvislosti s plnením tejto rámcovej dohody a všetkými činnosťami na jej základe sa poskytovateľ zaväzuje postupovať v striktnom súlade s § 34 ods. 3 ZVO a § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania tejto rámcovej dohody.

**Článok X**

**Zmluvné pokuty**

10.1 V prípade porušenia povinnosti poskytovateľa plniť predmet rámcovej dohody podľa čIánku I bod 1. 1 tejto rámcovej dohody a čiastkových zmlúv riadne, včas a podľa podmienok stanovených v tejto rámcovej dohode a v čiastkových zmluvách, je objednávateľ oprávnený uplatniť voči poskytovateľovi zmluvnú pokutu vo výške 200,- eur za každý deň porušenia povinnosti a poskytovateľ sa zaväzuje takto uplatnenú zmluvnú pokutu objednávateľovi uhradiť.

10.2 V prípade nesplnenia povinností poskytovateľa vyplývajúcich z článku II s výnimkou bodov 2.4, 2.5, 2.7, 2.9 tejto rámcovej dohody má objednávateľ právo uplatniť voči poskytovateľovi zmluvnú pokutu za každé jednotlivé porušenie povinnosti zvlášť vo výške 1 000,- eur a poskytovateľ sa zaväzuje takto uplatnenú zmluvnú pokutu objednávateľovi uhradiť.

10.3 V prípade porušenia ustanovenia prvej vety čl. XI bod 11.7 tejto rámcovej dohody poskytovateľom je objednávateľ oprávnený uplatniť voči poskytovateľovi zmluvnú pokutu vo výške 5 % z maximálnej ceny za služby v zmysle čl. IV bodu 4.2 tejto rámcovej dohody a poskytovateľ sa zaväzuje takto uplatnenú zmluvnú pokutu objednávateľovi uhradiť.

10.4 V prípade omeškania objednávateľa alebo organizácie s úhradou faktúry 30 dní po termíne splatnosti podľa článku IV bodu 4.4 tejto rámcovej dohody má poskytovateľ právo požadovať od objednávateľa alebo príslušnej organizácie úrok z omeškania vo výške 0,05 % z príslušnej dlžnej sumy, a to za každý aj začatý deň omeškania s úhradou príslušnej faktúry až do zaplatenia.

10.5 Ak poskytovateľ porušil ktorúkoľvek jeho povinnosť týkajúcu sa subdodávateľov alebo zápisu poskytovateľa do registra partnerov verejného sektora, podľa čl. IX okrem povinností vymedzených ďalej v bodoch 10.6 a 10.7 tohto článku tejto rámcovej dohody, je objednávateľ oprávnený uplatniť si voči poskytovateľovi zmluvnú pokutu vo výške 5 % z maximálnej ceny za služby v zmysle čl. IV bodu 4.2 tejto rámcovej dohody a poskytovateľ sa zaväzuje takto uplatnenú zmluvnú pokutu objednávateľovi uhradiť.

10.6 Ak poskytovateľ poruší povinnosť uvedenú v čl. IX bod 9.2 alebo v bode 9. 4 tejto rámcovej dohody písomne oznámiť objednávateľovi každú zmenu zapísaných údajov o jeho osobe alebo subdodávateľovi v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu, je objednávateľ oprávnený uplatniť si voči poskytovateľovi zmluvnú pokutu vo výške 2 500,00 € za každé zistené porušenie a poskytovateľ sa zaväzuje takto uplatnenú zmluvnú pokutu objednávateľovi uhradiť .

10.7 Ak sa poskytovateľ dostane do omeškania s predložením zmeny údajov akéhokoľvek aktuálneho subdodávateľa objednávateľovi v lehote podľa čl. IX bod 9.11, je objednávateľ oprávnený uplatniť si voči poskytovateľovi zmluvnú pokutu vo výške 100,- € za každý aj začatý deň omeškania až do splnenia povinnosti a poskytovateľ sa zaväzuje takto uplatnenú zmluvnú pokutu objednávateľovi uhradiť.

10.8 V prípade, ak nastanú okolnosti podľa čl. V bodu 5.2 písm. e) tejto rámcovej dohody a objednávateľ nevyužije právo na odstúpenie od tejto rámcovej dohody, objednávateľovi vzniká nárok na zmluvnú pokutu vo výške 2 500,00 - € a poskytovateľ sa zaväzuje takto uplatnenú zmluvnú pokutu objednávateľovi uhradiť.

10.9 Ak poskytovateľ poruší ktorúkoľvek povinnosť týkajúcu sa ochrany súkromia alebo osobných údajov uloženú mu touto rámcovou dohodou alebo uplatniteľným právnym predpisom, najmä, nie však výlučne, uloženú ZEK, je objednávateľ oprávnený uplatniť si voči poskytovateľovi za každé jednotlivé porušenie zmluvnú pokutu vo výške 1 % z maximálnej ceny za služby v zmysle čl. IV bodu 4.2 tejto rámcovej dohody a poskytovateľ sa zaväzuje takto uplatnenú zmluvnú pokutu objednávateľovi uhradiť

10.10 Akúkoľvek zmluvnú pokutu podľa ustanovení tejto rámcovej dohody je objednávateľ oprávnený uplatniť formou krátenia príslušnej faktúry, resp. faktúr alebo výzvou na uhradenie zmluvnej pokuty, resp. akýmkoľvek právne uplatniteľným spôsobom.

10.11 Zmluvné strany výslovne vyhlasujú, že výšku zmluvných pokút podľa tejto rámcovej dohody považujú za primeranú voči zabezpečovaným povinnostiam, pretože pri rokovaniach o dohode o výške zmluvných pokút osobitne prihliadali na hodnotu a význam touto zmluvnou pokutou zabezpečovaných povinností.

10.12 Zmluvná pokuta podľa tejto rámcovej dohody nepredstavuje paušalizovanú náhradu škody za porušenie povinností, ktorých splnenie je zabezpečené nárokom na zaplatenie zmluvnej pokuty. Zmluvná pokuta nie je započítateľná voči nároku objednávateľa na náhradu škody, t. j. objednávateľ je oprávnený si uplatňovať nárok na náhradu škody v celom jej rozsahu bez ohľadu na uplatnenie/úhradu zmluvnej pokuty.

**Článok XI**

**Záverečné ustanovenia**

11.1 Táto rámcová dohoda nadobúda platnosť dňom jej podpisu oboma zmluvnými stranami a účinnosť a účinnosť v deň nasledujúci po dni jej prvého zverejnenia v Centrálnom registri zmlúv /www.crz.gov.sk/ v súlade s § 47a zákona č. 40/1964 Zb. Občianskeho zákonníka v znení neskorších predpisov v spojení s § 5a ZOSPI.

11.2 Túto rámcovú dohodu je možné meniť a dopĺňať iba očíslovanými dodatkami po súhlase oboch zmluvných strán prejavených podpísaním takéhoto dodatku oboma zmluvnými stranami, ktorý následne riadne nadobudne účinnosť v zmysle uplatniteľných právnych predpisov.

11.3 Táto rámcová dohoda je uzatvorená podľa právneho poriadku SR, pričom práva, povinnosti a vzťahy zmluvných strán v tejto rámcovej dohode výslovne neupravené sa budú prednostne spravovať príslušnými ustanoveniami OBZ a aplikovateľnými všeobecne záväznými právnymi predpismi SR. Všeobecné podmienky poskytovateľa nie sú súčasťou tejto zmluvy a pri jej výklade sa na ne neprihliadne.

11.4 Táto rámcová dohoda sa vyhotovuje v štyroch rovnopisoch, z ktorých objednávateľ obdrží dva rovnopisy a poskytovateľ dva rovnopisy.

11.5 Poskytovateľ vyhlasuje, že rámcová dohoda neobsahuje utajované skutočnosti, obchodné tajomstvo ani osobné údaje, ktoré by mali byť chránené pred ich zverejnením.

* 1. V prípade, ak bude podľa tejto rámcovej dohody potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode rámcovej dohody, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
  2. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto rámcovej dohody, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná.
  3. Neoddeliteľnou súčasťou tejto rámcovej dohody sú prílohy:

Príloha č. 1: Opis predmetu zákazky

Príloha č. 2: Ceny za poskytované služby a tovary,

Príloha č. 3: Zoznam organizácií,

Príloha č. 4: Zoznam subdodávateľov,

Príloha č. 5: Čiastková zmluva o poskytovaní verejných elektronických komunikačných služieb prostredníctvom verejnej mobilnej siete.

* 1. Zmluvné strany vyhlasujú, že túto rámcovú dohodu uzatvárajú po jej dôkladnom prečítaní, slobodne, na základe vlastnej vôle, vážne a nie v tiesni alebo v omyle alebo za nápadne nevýhodných podmienok. Na znak súhlasu ju zmluvné strany podpisujú.

|  |  |
| --- | --- |
| Objednávateľ: | Poskytovateľ: |
| V Banskej Bystrici, dňa ....................... | V ....................................., dňa ......................... |
| ..........................................................  Banskobystrický samosprávny kraj  Mgr. Ondrej Lunter, predseda | ..........................................................  Obchodné meno  meno a priezvisko, funkcia štatutárneho orgánu |

**Príloha č. 3**

|  |  |  |  |
| --- | --- | --- | --- |
| Názov | Ulica | Mesto | PSČ |
| ROZVOJOVÁ AGENTÚRA Baskobystrického samosprávneho kraja, n. o. | Námestie SNP 1 | Banská Bystrica | 97401 |
| Bábkové divadlo na Rázcestí | Skuteckého 127/14 | Banská Bystrica | 97401 |
| Banskobystrická regionálna správa ciest, a. s. | Majerská cesta 94 | Banská Bystrica | 97401 |
| Divadlo Jozefa Gregora Tajovského | Divadelná 1727/3 | Zvolen | 96001 |
| Divadlo Štúdio tanca | Komenského 12 | Banská Bystrica | 97401 |
| LITTERRA, n. o. | Železničná ulica 260/27 | Revúca | 5001 |
| Krajská hvezdáreň a planetárium Maximiliána Hella v Žiari nad Hronom | Dukelských hrdinov 1298/21/A | Žiar nad Hronom | 96501 |
| Verejná knižnica Mikuláša Kováča | Jilemnického 1710/48 | Banská Bystrica | 97404 |
| Knižnica Jána Kollára | Štefánikovo námestie 33/40 | Kremnica | 96721 |
| Novohradská knižnica | Ulica J. Kármana 2/2 | Lučenec | 98401 |
| Knižnica Mateja Hrebendu | Hlavné námestie 9/8 | Rimavská Sobota | 97901 |
| Hontiansko-novohradská knižnica A. H. Škultétyho | Nám. A. H. Škultétyho 736/5 | Veľký Krtíš | 99001 |
| Krajská knižnica Ľudovíta Štúra | Ľ. Štúra 861/5 | Zvolen | 96082 |
| Stredoslovenské múzeum | Námestie SNP 3755/4A | Banská Bystrica | 97401 |
| Horehronské múzeum | Námestie gen. M. R. Štefánika 47/55 | Brezno | 97701 |
| Novohradské múzeum a galéria | Námestie Kubínyiho 38/3 | Lučenec | 98401 |
| Pohronské múzeum | Bernolákova 20/2 | Nová Baňa | 96801 |
| Gemersko-malohontské múzeum | Nám. M. Tompu 14/5 | Rimavská Sobota | 97901 |
| Stredoslovenská galéria | Dolná 141/8 | Banská Bystrica | 97590 |
| Stredoslovenské osvetové stredisko | Dolná 168/35 | Banská Bystrica | 97525 |
| Novohradské osvetové stredisko | Ulica J. Kármana 2/2 | Lučenec | 98401 |
| Gemersko-malohontské osvetové stredisko | Jesenského 340/5 | Rimavská Sobota | 97901 |
| Podpolianske osvetové stredisko | Hrnčiarska 8324/6 | Zvolen | 96026 |
| Pohronské osvetové stredisko | Dukelských hrdinov 321/21 | Žiar nad Hronom | 96501 |
| Hontiansko-ipeľské osvetové stredisko | Nám. A. H. Škultétyho 736/5 | Veľký Krtíš | 99001 |
| Gymnázium Andreja Sládkoviča | Komenského 18 | Banská Bystrica | 97401 |
| Stredná športová škola | Trieda SNP 54 | Banská Bystrica | 97401 |
| Obchodná akadémia Mareka Frauwirtha | Tajovského 25 | Banská Bystrica | 97573 |
| Stredná priemyselná škola Jozefa Murgaša | Hurbanova 6 | Banská Bystrica | 97518 |
| Konzervatórium Jána Levoslava Bellu | Skuteckého 27 | Banská Bystrica | 97401 |
| Stredná zdravotnícka škola | Tajovského 24 | Banská Bystrica | 97429 |
| Stredná odborná škola informačných technológií | Tajovského 30 | Banská Bystrica | 97590 |
| Spojená škola | Kremnička 10 | Banská Bystrica | 97405 |
| Spojená škola | Školská 7 | Banská Bystrica | 97590 |
| Stredná odborná škola hotelových služieb a obchodu | Školská 5 | Banská Bystrica | 97590 |
| Stredná odborná škola | Pod Bánošom 80 | Banská Bystrica | 97411 |
| Školský internát | Internátna 4 | Banská Bystrica | 97404 |
| Centrum voľného času | Tajovského 30 | Banská Bystrica | 97590 |
| Gymnázium Andreja Kmeťa | Kolpašská 1738/9 | Banská Štiavnica | 96917 |
| Stredná priemyslená škola Samuela Mikovíniho | Akademická 13 | Banská Štiavnica | 96915 |
| Škola umeleckého priemyslu | Akademická 13 | Banská Štiavnica | 96915 |
| Stredná odborná škola lesnícka | Akademická 16 | Banská Štiavnica | 96901 |
| Stredná odborná škola služieb a lesníctva | Kolpašská 1586/9 | Banská Štiavnica | 96956 |
| Gymnázium Jána Chalupku | Štúrova 13 | Brezno | 97718 |
| Obchodná akadémia | Malinovského 1 | Brezno | 97701 |
| Hotelová akadémia | Malinovského 1 | Brezno | 97701 |
| Stredná odborná škola techniky a služieb | Laskomerského 3 | Brezno | 97746 |
| Gymnázium | Štúrova 849 | Detva | 96212 |
| Spojená škola | Štúrova 848 | Detva | 96212 |
| Gymnázium Andreja Sládkoviča | M. R. Štefánika 8 | Krupina | 96301 |
| Stredná odborná škola obchodu a služieb | M. R. Štefánika 8 | Krupina | 96301 |
| Gymnázium Boženy Slančíkovej - Timravy | Haličská cesta č. 9 | Lučenec | 98403 |
| Gymnázium - Gimnázium | Nám. padlých hrdinov 2 | Fiľakovo | 98615 |
| Obchodná akadémia | Lúčna 4 | Lučenec | 98416 |
| Stredná priemyselná škola stavebná Oskara Winklera - Winkler Oszkár Építőipari Szakközépiskola | B. Němcovej 1 | Lučenec | 98415 |
| Stredná odborná škola pedagogická - Pedagógiai Szakközépiskola | Komenského 12 | Lučenec | 98418 |
| Stredná zdravotnícka škola | Lúčna 2 | Lučenec | 98417 |
| Stredná oborná škola technická | Dukelských hrdinov 2 | Lučenec | 98401 |
| Stredná odborná škola hotelových služieb a dopravy | Zvolenská cesta č. 83 | Lučenec | 98401 |
| Stredná odborná škola - Szakközépiskola | J. Kalinčiaka 1584/8 | Fiľakovo | 98601 |
| Spojená škola | Železničná 5 | Poltár | 98701 |
| Gymnázium Martina Kukučína | Clementisova 1166 | Revúca | 5001 |
| Stredná odborná škola - Szakközépiskola | Šafáriková 56 | Tornaľa | 98201 |
| Stredná odborná škola | Generála Viesta č. 6 | Revúca | 5001 |
| Gymnázium Ivana Kraska - Ivan Krasko Gimnázium | P. Hostinského 3 | Rimavská Sobota | 97901 |
| Gymnázium Mateja Hrebendu | Hlavná 431 | Hnúšťa | 98112 |
| Obchodná akadémia - Kereskedelmi Akadémia | K. Mikszátha 1 | Rimavská Sobota | 97980 |
| Stredná odborná škola | Jesenského 903 | Tisovec | 98061 |
| Stredná odborná škola | Hlavná 425 | Hnúšťa | 98111 |
| Stredná odborná škola obchodu a služieb | Športová 1 | Rimavská Sobota | 97901 |
| Stredná odborná škola technická a agropotravinárska - Műszaki, Mezőgazdasági és Élelmiszeripari Szakközépiskola | Okružná 61 | Rimavská Sobota | 97901 |
| Gymnázium Augusta Horislava Škultétyho | Školská 21 | Veľký Krtíš | 99015 |
| Spojená škola | Jarmočná 1 | Modrý Kameň | 99280 |
| Stredná odborná škola | Poľná 10 | Veľký Krtíš | 99001 |
| Stredná odborná škola | Gottwaldova 70/43 | Želovce | 99106 |
| Gymnázium Ľudovíta Štúra | Hronská 1467/3 | Zvolen | 96049 |
| Stredná priemyselná škola dopravná | Sokolská 911/94 | Zvolen | 96001 |
| Stredná zdravotnícka škola | J. Kozáčeka 4 | Zvolen | 96001 |
| Stredná odborná škola hotelových služieb a obchodu | Jabloňová 1351 | Zvolen | 96001 |
| Stredná odborná škola drevárska | Lučenecká cesta 2193/17 | Zvolen | 96001 |
| Stredná odborná škola technická | J. Švermu 1 | Zvolen | 96001 |
| Školský internát | Ul. J. Švermu 1736/14 | Zvolen | 96078 |
| Gymnázium Františka Švantnera | Bernolákova 9 | Nová Baňa | 96801 |
| Stredná odborná škola | Bystrická 4 | Žarnovica | 96681 |
| Stredná odborná škola obchodu a služieb | Osvety 17 | Nová Baňa | 96801 |
| Gymnázium Milana Rúfusa | Ul. J. Kollára 2 | Žiar nad Hronom | 96501 |
| Stredná odborná škola obchodu a služieb | Jilemnického 1282 | Žiar nad Hronom | 96501 |
| Domov dôchodcov a domov sociálnych služieb Senium | Jilemnického č. 1710/48 | Banská Bystrica | 97404 |
| Domov dôchodcov a domov sociálnych služieb | Czambelova č. 286/23 | Slovenská Ľupča | 97613 |
| Domov dôchodcov a domov soc.služieb BUKOVEC | Sebedín č. 37 | Sebedín-Bečov | 97401 |
| Domov MÁRIE | Špitálska č. 1324/3 | Banská Štiavnica | 96901 |
| Domov dôchodcov a domov sociálnych služieb HRON | Štvrť Kapitána Nálepku 769/19 | Nemecká | 97697 |
| Špecializované zariadenie Tereza | Švermova č. 35/27 | Hronec | 97645 |
| Domov dôchodcov a domov sociálnych služieb LUNA | Fraňa Kráľa č. 1975/23 | Brezno | 97701 |
| Domov sociálnych služieb | Drábsko č. 24 | Drábsko | 97653 |
| Domov sociálnych služieb | 1. mája č. 57/72 | Pohorelá | 97669 |
| Domov sociálnych služieb | Pionierska 850/13 | Detva | 96212 |
| Domov dôchodcov a domov sociálnych služieb | Krivec č. 785 | Hriňová | 96205 |
| Domov dôchodcov a domov sociálnych služieb | Partizánska č. 24/2 | Krupina | 96301 |
| Domov dôchodcov a domov sociálnych služieb | Terany č. 1 | Hontianske Tesáre | 96268 |
| Domov sociálnych služieb LIBERTAS | Tuhárske nám. č. 2578/11 | Lučenec | 98401 |
| Zariadenie sociálnych služieb HARMÓNIA | Tuhárske nám. č. 886/10 | Lučenec | 98401 |
| Zariadenie sociálnych služieb AMBRA | Rúbanisko III č. 2938/52 | Lučenec | 98403 |
| Domov sociálnych služieb "SLATINKA" | Dolná Slatinka č. 271/1 | Lučenec | 98401 |
| Domov dôchodcov a domov sociálnych služieb | Sušany č. 72 | Sušany | 98012 |
| Domov dôchodcov a domov sociálnych služieb | Úzka č. 377/49 | Tornaľa | 98201 |
| Domov dôchodcov a domov sociálnych služieb | Kirejevská č. 1192/23 | Rimavská Sobota | 97901 |
| Domov dôchodcov a domov sociálnych služieb | Partizánska č. 861/2 | Klenovec | 98055 |
| Domov dôchodcov a domov sociálnych služieb | Bakulínyho č. 905/1 | Tisovec | 98061 |
| FEMINA Domov sociálnych služieb | SNP č. 419 | Veľký Blh | 98022 |
| Domov dôchodcov a domov sociálnych služieb | A. H. Škultétyho č. 329/102 | Veľký Krtíš | 99001 |
| Domov sociálnych služieb | Čeláre - Kirť č. 189 | Bušince | 99122 |
| Domov dôchodcov a domov sociálnych služieb | Záhonok č. 3205/2 | Zvolen | 96001 |
| Domov sociálnych služieb "HRABINY" | Rekreačná č. 6393/60 | Nová Baňa | 96801 |
| Domov dôchodcov a domov sociálnych služieb | SNP č. 594/139 | Žiar nad Hronom | 96501 |
| Domov sociálnych služieb | Ladomerská Vieska č. 84 | Ladomerská Vieska | 96501 |
| Domov dôchodcov a domov sociálnych služieb | Bystrická č. 447/25 | Kremnica | 96701 |

**Príloha č. 5**

**Čiastková zmluva**

**o poskytovaní verejných elektronických komunikačných služieb prostredníctvom verejnej mobilnej siete (ďalej len „zmluva“)** **uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov**

**Zmluvné strany:**

**Objednávateľ:**

Obchodné meno:

Sídlo:

Štatutárny orgán:

Kontaktná osoba:

Adresa elektronickej pošty:

IČO:

DIČ:

Bankové spojenie:

IBAN:

(ďalej len ako „objednávateľ“)

a

**Poskytovateľ:**

Obchodné meno:

Sídlo:

Štatutárny orgán:

Kontaktná osoba:

Adresa elektronickej pošty:

IČO:

DIČ:

IČ DPH:

Bankové spojenie:

IBAN:

Zapísaný:

(ďalej len „poskytovateľ“)

(objednávateľ a poskytovateľ spolu tiež ako „zmluvné strany“)

**Preambula**

1. Táto zmluva sa uzatvára na základe výsledku centrálneho verejného obstarávania na predmet zákazky: „Mobilné dátové a telefónne služby“ a v nadväznosti na uzatvorenú rámcovú dohodu č. .................................................. (ďalej len „rámcová dohoda“) zo dňa ......................... uzatvorenú medzi poskytovateľom a Banskobystrickým samosprávnym krajom, so sídlom Námestie SNP č. 23, 974 01 Banská Bystrica, IČO: 37 828 100 (ďalej len „BBSK“), s ktorou sa objednávateľ oboznámil.

**Článok I**

**Predmet zmluvy**

1.1 Predmetom tejto zmluvy je pristúpenie objednávateľa odo dňa nadobudnutia účinnosti tejto zmluvy k rámcovej dohode, za účelom zabezpečenia poskytovania služieb podľa čl. I bod 1.1 rámcovej dohody poskytovateľom objednávateľovi, v rozsahu a za podmienok stanovených v rámcovej dohode a v tejto zmluve, za jednotkové ceny za služby dohodnuté v čl. IV bod 4.3 rámcovej dohody.

1.2 Predmetom tejto zmluvy je záväzok poskytovateľa priebežne poskytovať služby podľa potrieb objednávateľa, a to formou písomných požiadaviek na služby podľa článku I rámcovej dohody a prílohy č. 1 rámcovej dohody.

**Článok II**

**Práva a povinnosti poskytovateľa a objednávateľa**

2.1 Objednávateľ pristúpením k rámcovej dohode nadobúda práva a povinnosti, ktoré vyplývajú objednávateľovi z rámcovej dohody, s výnimkou tých práv a povinnosti, ktoré podľa rámcovej dohody patria výslovne objednávateľovi z rámcovej dohody alebo z ktorých inak vyplýva, že ich smie uplatniť len objednávateľ z rámcovej dohody (t. j. Banskobystrický samosprávny kraj).

2.2 Zmluvné strany určili v záhlaví tejto zmluvy zamestnancov, ktorí budú vykonávať realizačné úkony predpokladané touto zmluvou (ďalej len ako „kontaktné osoby“). Zmenu kontaktných osôb si zmluvné strany budú oznamovať písomne bezodkladne po jej uskutočnení, bez potreby uzavretia dodatku k tejto zmluve. Pre vylúčenie akýchkoľvek pochybností zmluvné strany vyhlasujú, že kontaktné osoby nie sú oprávnené konať v mene a na účet zmluvných strán vo veci zmien tejto zmluvy, ukončenia tejto zmluvy, a ani uzatvárať dodatky k tejto zmluve, ak neboli na predmetný úkon osobitne písomne poverené.

**Článok III**

**Doba platnosti zmluvy**

3.1 Táto zmluva sa uzatvára na dobu určitú, odo dňa nadobudnutia jej účinnosti do uplynutia platnosti rámcovej dohody.

3.2 Pred uplynutím doby platnosti tejto zmluvy možno túto zmluvu ukončiť iba:

1. odstúpením objednávateľa od zmluvy, z dôvodov predpokladaných podľa čl. V bod 5.2 písm. b) až d) rámcovej dohody alebo odstúpením ktorejkoľvek zmluvnej strany, ak druhá zmluvná strana poruší zákaz podľa čl. IV bod 4.5 tejto zmluvy,
2. písomnou dohodou zmluvných strán o skončení tejto zmluvy. V prípade zániku tejto zmluvy písomnou dohodou zmluvných strán o jej skončení, zaniká táto zmluva dňom uvedeným v dohode o jej skončení. V dohode o skončení tejto zmluvy zmluvné strany upravia aj ich vzájomné nároky vzniknuté z plnenia povinností alebo z ich porušenia druhou zmluvnou stranou, ktoré existujú ku dňu zániku tejto zmluvy.

3.3 Oznámenie o odstúpení od tejto zmluvy musí byť urobené v písomnej forme a bude účinné dňom doručenia odstúpenia druhej zmluvnej strane alebo odmietnutím prevzatia odstúpenia druhou zmluvnou stranou.

**Článok IV**

**Záverečné ustanovenia**

4.1 Táto zmluva nadobúda platnosť dňom jej podpisu oboma zmluvnými stranami a účinnosť a účinnosť v deň nasledujúci po dni jej prvého zverejnenia v Centrálnom registri zmlúv /www.crz.gov.sk/ v súlade s § 47a zákona č. 40/1964 Zb. Občianskeho zákonníka v znení neskorších predpisov v spojení s § 5a ZOSPI.

4.2 Túto zmluvu je možné meniť a dopĺňať iba očíslovanými dodatkami po súhlase oboch zmluvných strán prejavených podpísaním takéhoto dodatku oboma zmluvnými stranami, ktorý následne riadne nadobudne účinnosť v zmysle uplatniteľných právnych predpisov. Všetky dodatky budú označené poradovými číslami a podpísané zmluvnými stranami.

4.3 Táto zmluva je uzatvorená podľa právneho poriadku SR, pričom práva, povinnosti a vzťahy zmluvných strán v tejto zmluve neupravené, ktoré osobitne neupravuje ani rámcová dohoda, sa budú spravovať príslušnými ustanoveniami zákona č. 513/1991 Zb. Obchodného zákonníka a aplikovateľnými všeobecne záväznými právnymi predpismi SR.

4.4 Táto zmluva sa vyhotovuje v štyroch rovnopisoch, z ktorých objednávateľ obdrží jeden rovnopis, BBSK jeden rovnopis a poskytovateľ dva rovnopisy.

4.5 Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany a písomného súhlasu objednávateľa z rámcovej dohody (BBSK). V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť, a to s účinnosťou odstúpenia ku dňu keď bolo písomné oznámenie o odstúpení od tejto zmluvy doručené druhej zmluvnej strane.

4.6 Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná.

4.7 V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.

4.8 Zmluvné strany vyhlasujú, že túto zmluvu uzatvárajú po jej dôkladnom prečítaní, slobodne, na základe vlastnej vôle, vážne a nie v tiesni alebo v omyle alebo za nápadne nevýhodných podmienok. Na znak súhlasu ju zmluvné strany podpisujú.

|  |  |
| --- | --- |
| Objednávateľ: | Poskytovateľ: |
| V Banskej Bystrici, dňa ....................... | V ....................................., dňa ......................... |
| ..........................................................  Názov objednávateľa  Meno, priezvisko a funkcia štatutárneho orgánu | ..........................................................  Obchodné meno  Meno, priezvisko a funkcia štatutárneho orgánu |